Enzo

* Splash art
* โมเดล

**Enzo** (เอ็นโซ๋) **Heretic's Bane**  เป็นฮีโร่ลำดับที่ 86 ของเกม Arena of Valor ที่เข้าเกมมาในวันที่ 28 มิ.ย. 2019 ตำแหน่งแอสซาซิน

## เนื้อเรื่อง

"ความมืดยังคงสถิตอยู่ตรงนั้นเสมอ พวกมันแฝงตัวอยู่ในทุกๆ เป้าหมายของข้าราวกับเป็นเนื้องอก”

Enzo นั้นเป็นมากกว่าแค่ผู้ไต่สวนแห่งโบสถ์ แต่เขายังเปรียบเสมือนจิตรกรที่ชิ้นงานของเขาเป็นที่เลื่อมใสมากจากบรรดาผู้ศรัทธา พู่กันทองเขาเปรียบเสมือนเครื่องมือที่ใช้ลงทัณฑ์ ส่วนสีในถาดสีทองเขาเปรียบเสมือนเลือดของเหล่าสิ่งมีชีวิตที่ถูกความมืดกลืนกิน เมื่อครั้งหนึ่ง เขาเคยเป็นชาวพื้นเมืองแถบ Mt. Orphean และถูกนําตัวเข้ารับการฝึกฝนตั้งแต่ยังเด็กโดยเหล่าคนของวิหาร เขาเป็นนักเรียนที่ดีและมีวินัยมาก ถึงเขาจะดูเป็นพวกรักสันโดษ แต่นั้นก็ไม่ใช่อุปสรรคที่ทําให้เขาไต่เต้าขึ้นสู่ตําแหน่งสูงๆ ได้เลย อย่างไรก็ตาม Enzo ก็มีด้านมืดที่ซ่อนเร้นอยู่ในจิตใจ เขาโปรดปรานการละเลงเลือดของเหยื่อราวกับกําลังสรรค์สร้างงานจิตรกรรมดีๆ ซักชิ้น แต่เขาเองก็ยังหวั่นเกรงว่าสิ่งที่เขาทําทั้งหมดนี่ มันขัดแย้งกับหลักคําสอนของวิหาร

“แสงศักดิ์สิทธิ์ โปรดชี้นําหนทางแก่ข้าด้วยเถิด” หลังจากที่เขาภาวนาและทําสมาธิ Enzo ได้ตัดสินใจที่จะสารภาพบาปของเขา หลังจากนี้แสงศักดิ์สิทธิ์จะเป็นสิ่งเดียวที่เขาจะยึดมั่น

"ความมืดในจิตใจนั้นถือเป็นบาปที่ถือกําเนิดขึ้นมาพร้อมกับพวกเราทุกคน” บาทหลวงแหงวิหารคนนึงได้กล่าวสอน Enzo “เจ้าไม่มีความจําเป็นต้องเกรงกลัวหรือวิ่งหนีจากมัน เจ้าถือกําเนิดขึ้นในแสงสว่าง หากจิตใจและความเชื่อมั่นของเจ้าเข้มแข็งมากพอแล้ว จะไม่มีความมืดมิดหรือปีศาจตนใดสามารถครอบงํามันได้”

ก่อนหน้านี้ Enzo คิดว่าตนนั้นจะถูกปลดจากตําแหน่งอย่างแน่นอน แต่หลังจากที่เขาออกมาจาก Hall of Gospel แล้วนั้น เขาเปี่ยมไปด้วยความสุขที่ได้รับจากคําสอน จากนี้ถึงแม้เขาจะโปรดปราณในความรุนแรง แต่เขาก็เชื่อมั่นว่าจิตใจของเขาที่ยึดถือในแสงสว่างนั้น จะไม่มีวันถูกครอบงําจิตใจด้านมืดของเขาอย่างแน่นอน นับจากนี้ Enzo ก็ได้รับตําแหน่งที่สูงขึ้น เข้าได้เข้าถึง "ความลับ” หลายอย่างของโบสถ์ และได้รับรู้ถึงเรื่องราวของนินจาแยกตัว Hayate ที่ก่อการกบฏโดยการบุกรุกวิหารของเกาะแห่งหมอก Enzo ได้รับภารกิจในการสืบค้น เขาแปลกใจมากว่าทําไมนินจาเพียงคนเดียวถึงสามารถฝาระบบการป้องกันที่แน่นหนามาได้ "หรือจริงๆ แล้วมีผู้สมรู้ร่วมคิดอยู่เบื้องหลังเรื่องนี้?" หลังจากการสันนิษฐานของเขา Enzo จึงเบนเข็มไปที่การจับกุมตัว Hayate มา เขาสัญญากับตัวเองว่าจะไม่หยุดจนกว่า Hayate จะเข้าไปอยู่ในคุกและจนกว่าผู้อยู่เบื้องหลังเหตุการณ์ครั้งนี้จะถูกเปิดโปง

“ผู้ใดที่ทําให้แสงสว่างแปดเปื้อน ผู้นั้นย่อมได้รับรู้ถึงความเกรี้ยวกราดแห่งแสงสว่าง”

## ข้อมูลขั้นสูง

* เกลียดวันที่ฝนตก ซึ่งมันบังแสงบนท้องฟ้า

* แอบใช้เลือดวาดภาพ และกลายเป็นของสะสมของ Florentino

* การประหารคือศิลปะ ใครขัดขวางศิลปะจะถูกรัดคอ

* "ข้าไม่เคยเห็นเขาหัวเราะเลย" - กล่าวโดย Yorn

* มีวินัยในตนเอง มักจะตื่นนอนคนแรกเสมอ

## ความสัมพันธ์

* **Hayate - ไลล่า:** "ผู้ทรยศแสงสว่างจะต้องถูกลงโทษอย่างสาสม" Enzo ตื่นเต้นมากที่จะได้ตามจับ Hayate เพราะเขาฝันที่จะได้เล่นกับเหยื่อที่ทำให้เขารู้สึกตื่นเต้นมานานแล้ว

* **Ilumia - เทพีผู้สูงส่ง:** สำหรับ Enzo แล้ว Ilumia คือตัวแทนแสงแห่งศรัทธา และเขาพร้อมที่จะอุทิศตัวให้กับ Ilumia เพื่อทำตามปณิธานแห่งแสง

## เนื้อเรื่องเสริม

ผู้ถูกลงทัณฑ์

ก่อนที่ Enzo จะค้นพบความมืดในจิตใจ เขาเป็นเพียงผู้ไต่สวนธรรมดาๆ คนหนึ่ง แต่แล้ว หลังจากที่เขาได้ทำการลงทัณฑ์ครั้งนั้น ชีวิตของเขาก็เปลี่ยนไปโดยสิ้นเชิง --- กลิ่นคาวเลือดที่กระจายไปทั่วทุก ทำให้ Enzo รู้สึกใจเต้นแรงและรู้สึกตื่นเต้น

“ขอ... ขอโทษ...” Enzo พูดแบบอึกอัก

“ไม่มีอะไรที่ต้องขอโทษ ข้าใช้เวทมนต์ปัดประสาทสัมผัสของข้าตั้งแต่วันที่ถูกพวกแกจับได้แล้ว" นักโทษที่ถูกมัดไว้บนแท่นเลียปากขาวซีดของตนเอง และพูดต่อว่า “พวกแกมีอะไรก็ใส่มาเต็มที่เลย หึหึหึ..."

“เปล่า ข้าไม่ได้ขอโทษเรื่องนั้น" Enzo พูดต่อด้วยความรู้สึกผิดเล็กน้อย

“ข้าแค่อยากให้แกอดทนได้นานกว่านี้อีกนิด เพราะว่าตอนข้าลงทัณฑ์แก ชั้นรู้สึกตื่นเต้นมาก..."

“ปิศาจ! แกมันปีศาจ!” นักโทษตะโกนออกมา แต่อีกไม่นานเขาก็เริ่มพูดไม่ออก ถึงแม้เงาได้ใช้เวทมนต์ปิดประสาทสัมผัสไม่รับรู้ถึงความเจ็บ แต่เลือดที่ไหลไม่หยุดนั้นทำให้เขาสลบไปในที่สุด ไม่นานหลังจากนี้ Temple of Light ก็ได้มีเพชรฆาตเพิ่มมาหนึ่งคน --- เทียบกับหน้าที่เก่าแล้ว Enzo ในตอนนี้มีอำนาจออกล่าตัวนักโทษและลงทัณฑนอกสถานที่ได อย่างเช่น Hayate ผู้ทรยศจาก Mist Island ณ ทางเดินหุบเขาแห่งหนึ่ง Hayate ที่กำลังหลบหนี ถูกหยุดด้วย Enzo ที่ปรากฏตัวขึ้นมา

“คนจาก Temple of Light?” Hayate มองที่ผู้ชายคนนี้ด้วยสายตาระแวง ถึงแม้ชายผู้นี้จะหันหลังเข้าหาแสงอาทิตย์จนมองไม่เห็นสีหน้า แต่เสื้อคลุมที่แสดงถึงความเป็น Temple of Light ก็ทำให้ Hayate รู้สึกไม่ดีนัก มันเป็นความรู้สึกที่น่าเกรงขาม ปะปนกับความรู้สึกเคียดแค้น และเกลียดชัง Enzo ไม่ตอบคําถาม เพียงแต่โค้งตัวลงเล็กน้อย

“ข้าคือ Enzo ข้ารอท่านมาสักพักแล้ว"

"ไม่สิ มันแปลกๆ... "ชีวิตการต่อสู้มาหลายปีของ Hayate ทําให้มีสัญชาตญาณเตือนให้เขาหันตัวหลบออก ทันใดนั้น มีมีดรูปทรงแปลกประหลาดเล่มหนึ่งเฉียดเกราะบนไหล่ไป เกิดเป็นประกายไฟ

“ตอนแรกว่าจะทําให้เรื่องมันง่าย แต่ตอนนี้ น่าจะต้องเอาจริงแล้วล่ะสิ” น้ำเสียง Enzo ยังคงความนิ่ง ทำให้คนฟังไม่รู้ว่าเขากำลังรู้สึกยังไง แม้ Enzo จะทําตัวสบายๆ แต่ทาง Hayate ไม่อาจสบประมาทได้ และเขาพึ่งจะนึกขึ้นได้ถึงที่มาของมีดเล่มนั้น

"นั่นมันอาวุธลงทัณฑ์" Hayate สัมผัสได้ถึงกลิ่นอายของเลือดที่กระจายออกมาจากเขา ความรู้สึกที่ทําให้คนผ่านเรื่องความตายมามากมายอย่าง Hayate ยังรู้สึกจนลุกไปทั้งตัว

“เขาคือใครกันแน่” Hayate คิดไปด้วย พร้อมหลบการโจมตีจาก Enzo อย่างระมัดระวัง การต่อสู้ครั้งนี้ แม้ความเร็วของ Enzo จะเทียบ Hayate ไม่ได้ แต่พลังที่ออกมาจากแต่ละครั้งโจมตีนั้นรุนแรงมาก Enzo มิได้สร้างความหวาดกลัวให้กับ Hayate เท่าไร เมื่อ Hayate คิดว่าตนเห็นความสามารถจริงๆ ของ Enzo แล้ว จึงได้เปลี่ยนเป็นฝายโจมตีบ้าง ทางเดินระหว่างเขาที่คับแคบนั้นไม่ใช่ทำเลที่เหมาะกับการต่อสู้สไตล์ตนเอง Hayate ได้พยายามล่อลวงตัว Enzo ให้เข้าใกล้จุดที่เหมาะแก่การระเบิดพลังของตน

แต่ทันใดนั้น สิ่งที่ไม่คาดคิดก็เกิดขึ้น ทันทีที่เข้าถึงตัว Enzo มีดลงทัณฑ์ที่มิได้มีพลังมากนั้น ได้เกาะอยู่บนตัวของ Hayate เรียบร้อยแล้ว สิ่งที่น่ากลัวยิ่งกว่านั้นก็คือ ราศีความสง่าของ Enzo หายไปทันที และกลายเป็นความกระหายเลือดอย่างบ้าคลั่งที่เข้ามาทดแทน นาทีนี้ Hayate เพิ่งจะเข้าใจว่า ทำไมตนถึงรู้สึกกดดันเมื่อแรกพบชายผู้นี้ แต่... ทุกอย่างก็ช้าเกินไปเสียแล้ว Hayate ถูกอาวุธลงทัณฑ์ล็อกตัวไว้แบบดิ้นไม่หลุด Enzo ผู้ทรงพลังจึงได้เริ่มการลงทัณฑ์อย่างไม่รอช้า

“ข้าจะติดขาเจ้า เพื่อลงโทษความห้าวหาญของเจ้า” แต่ละทีที่มีดอันแหลมคมติดผ่านข้อเท้าของ Hayate แม้พลังจะไม่แรงจนกระดูกขาดออกจากกัน แต่แรงพอที่ทำให้เส้นเลือดและเอ็นเท้าของ Hayate เละจนไม่เหลือชิ้นดี --- นี่คือการติดมาเพื่อลงทัณฑ์ (Amputate)

“ข้าจะเฉือนเนื้อของเจ้า เพื่อลงโทษผู้ทรยศ” ใบมีดเฉือนขึ้นลงอย่างรวดเร็วบนร่างกาย Hayate แม้ว่าแต่ละครั้งจะไม่แรงนัก แต่ก็พอที่จะทำให้เลือดท่วมตัว Hayate ได้ --- นี่คือการลงทัณฑ์แบบแล่เนื้อเถือหนัง (Judgment)

“ข้าจะตัดหัวเจ้า เพื่อลงโทษที่ไม่รู้ที่ต่ำที่สูง” Enzo ยืนหันหลังให้ Hayate เขาสะบัดแขนขวาอย่างแรง จน Hayate ตัวลอยมาอยู่ใต้เท้าของเขา อาวุธอีกเล่มในมือซ้ายกำลังจะฟาดลงมา --- นี่คือการลงทัณฑ์ด้วยการตัดหัว (Decapitate)

“วันนี้ในปีหน้า จะเป็นวันครบรอบวันตายของเจ้า” Enzo พูดค่าตัดสินชะตาชีวิตออกมาเปรียบดั่งตัวเองเป็นพระเจ้า ความขยะแขยง โกรธแค้น เกลียดชัง เจ็บปวด โศกเศร้า... ความรู้สึกต่างๆ นานาเกิดขึ้นในใจ Hayate เมื่อตนเข้าใกล้ความตาย

"เพราะคนอย่างพวกแกที่ทำตัวสูงส่งเหมือนเทพเจ้า ถึงท่าให้โลกนี้กลายเป็นโลกที่น่าขยะแขยงแบบนี้"

“ทุกอย่างบนโลกย่อมเป็นไปตามกรรมของมัน"

---จบ---

## ชีวประวัติ

Enzo เกิดในดินแดนศักดิ์สิทธิ์ และได้รับการสั่งสอนจากคนของวิหารตั้งแต่วัยเยาว์ จึงทำให้ Enzo เกิดความเชื่อและศรัทธาต่อเทพี Ilumia และมุ่งมั่นที่จะทำให้โลกเข้าสู่หนทางสว่าง ในการที่จะบรรลุเป้าหมายให้เกิดโลกในความฝัน Enzo ใช้ชีวิตดั่งนักบวชมาเนิ่นนาน เขาต้องการฝึกฝนร่างกายและวิญญาณของตน ในระหว่างการปฏิบัติหน้าที่ในศาลกลาง เขาได้ทำหน้าที่อย่างโดดเด่น และได้รับการเลื่อนขั้น สุดท้ายได้รับสิทธิ์เข้าพิธีกรรมล้างบาปเพื่อเป็นนักบุญ หลังจากนั้น เขาเข้าไปรับหน้าที่ผู้ลงทัณฑ์ในวิหารอัศวิน เขามีบทบาทในการสอบสวนนักโทษ และลงทัณฑ์ จึงเป็นเหตุทำให้เขาได้รับรู้ถึงตัวตนที่รุนแรง และกระหายเลือดของตนเอง และจึงเข้าสารภาพบาปกับบาทหลวงในโบถส์ แต่กลับถูกบาทหลวงชักจูงและนำพลังนั้นมาใช้ เนื่องจากที่ Mist Is!and มีผู้ทรยศ จึงทำให้ Enzo ได้รับคำสั่งไปจับตัวคนผู้นั้นมา ขาได้สังกตห็นความผิดปกติจากเหตุการณ์ที่ Hayate ย่องข้าสุสานโบราณ เมื่อ Enzo รู้สึกว่าเรื่องนี้ไม่ปกติ จึงตัดสินใจออกจับกุม Hayate ด้วยตนเอง และตัดขาดปัญหาจาก Mist Island ให้จบสิ้น Enzo จึงตามหาหลักฐานจนถึงที่โซนแม่น้ำ เขาได้พบ และเข้าร่วมกลุ่มพันธมิตร ที่หวังจะร่วมกันหยุดพิธีคืนชีพราชาปีศาจ Volkath

## สกิล

### สกิลอัลติเมท

 2
 3

## สกิน

Dangerous Gentleman
Moonlight
Empyrean Champion: Virgo

## แนะนำ

### ไอเทม

Firestorm Bow
Gilded Greaves
Spear of Longinus
Omni Arms
Hercules's Madness
Blade of Eternity

### รูน

**LV 3: Awake**
ความเร็วโจมตี +1.6%
อัตราคริติคอล +0.5%
**LV 3: Spirit**
ความเร็วโจมตี +1%
ความเร็วเคลื่อนที่ +1%
**LV 3: Dragon's Claw**
พลังโจมตี +0.9
เจาะเกราะ +6.4

### พลังแฝง

**Shadow Blade**
หลังจากใช้สกิลเคลื่อนที่ จะได้รับบัฟ 1 ครั้ง เป็นเวลา 2 วิ (สูงสุด 3 ครั้ง) การโจมตีปกติครั้งต่อไปจะใช้งานบัฟที่สะ สมอยู่ทั้งหมด โดยบัฟแต่ละครั้งจะสร้างโบนัสความเสียหายกายภาพ 30 (LV อัพ+5)
**Deadly Claw**
ได้รับโบนัสพลังโจมตี 12-40 และ พลังเวท 18-60
**Desperate Duel**

**Devourer**
หลังจาก Kill หรือ Assist จะฟื้นฟูพลังชีวิต 9% และมานา 15%
**Recovery+**
แทนที่สกิล "Recovery" ด้วย "Recovery+" ซึ่งจะฟื้นฟู HP 660 และมานา 210 ทันที
**Gunslinger**
ได้รับบัฟ Gunslinger 1 ครั้ง และสามารถสะสมเพิ่มได้โดยการ Kit หรือ Assist ซึ่งบัฟแต่ละครั้งจะเพิ่มพลังโจมตี 10 หน่วย และพลังเวท 15 หน่วย

## บทพูด

### เลือกฮีโร่

* **My belief is my shield:** ความเชื่อมั่นคือโล่กำบังของข้า

* **Those who ask shall receive:** ผู้อ้อนวอนย่อมได้รับ

* **The light shall repel all evil:** ความสว่างจะขับไล่ความชั่วร้ายทั้งหมด

### เกิดใหม่

* **May the light never fade!:** ขอให้แสงสว่างไม่มีวันจางหาย!

* **Welban ghor yamban** (เวลบาน กอร์ ยัมบาน): **Order over chaos:** กฏเกณฑ์อยู่เหนือความวุ่นวาย

* **Veda lin kho sunyan qoz il** (เวดา ลิน โคห์ ซุนยาน โคซ อิล): **Veda is the light that leads Athanor:** Veda เป็นแสงนำทาง Athanor

* **Il kho chong shun min** (อิล โคห์ ชอง ชุน มิน): **The light gives us strength:** แสงสว่างทำให้เราแข็งแกร่ง

### ปกติ

* **Believers of the light shall be saved:** ผู้เชื่อมั่นในแสงสว่างจะรอดชีวิต

* **Everything is blessed by the light:** ทุกสิ่งได้รับพรจากแสงสว่าง

* **There is no greater art than the creation of Athanor:** ไม่มีงานศิลป์ชิ้นใดจะงดงามไปกว่าสิ่งมีชีวิตแห่ง Athanor

* **The light shines above us:** แสงสว่างส่องมาเหนือเรา

### ใช้สกิล

* **Desist!**

* **Halt!**

* **Try fleeing me!:** ลองวิ่งหนีจากข้าดูสิ!

* **Witness this!:** จงดูนี่!

* **Thou art wanted!:** แกถูกหมายหัวแล้ว!

* **Everyone shall assist in thine execution!:** ทุกคนจะร่วมใจกันเพื่อการประหารของพวกเจ้า!

### ตาย

* **May the light shine on me.. one last time...:** ขอให้แสงสว่างส่องมาที่ข้า.. เป็นครั้งสุดท้าย...

### ได้ First Blood

* **Thou shalt pay for thy sins with thine blood:** จงชดใช้บาปของเจ้าด้วยเลือดของเจ้าซะ

### ได้บัฟ Dark Slayer

* **The light wants it:** เป็นความต้องการของแสงสว่าง

### สังหารต่อเนื่อง

* **Thou can hide not from the light!:** แกไม่สามารถซ่อนตัวจากแสงสว่าง!

* **Those who live without morals shall die in shame:** ผู้ที่อยู่โดยปราศจากศีลธรรม ย่อมตายอย่างน่าอับอาย

### ยั่วยุ

* **I shall find thee, and I shall kill thee:** ข้าจะตามหาแก และจะฆ่าแกซะ

## แกลเลอรี่

### Splash art

DefaultDangerous GentlemanMoonlightEmpyrean Champion: Virgo
### โมเดล

DefaultDangerous GentlemanMoonlightEmpyrean Champion: Virgo
### วิดีโอ

Enzo Cinematic - โซ่ตรวนแห่งมัจจุราชHero Spotlight - Enzoเค้ามาเพื่อล่า ! ฮีโร่ใหม่ Enzo มัจจุราช ฟาดด้วยโซ่ !!!เหล่าปีศาจทั้งหลาย จงเป็นเครื่องสังเวยให้แสงสว่าง !เล่นอย่างโปร EP65 - WPF.Best สอนเล่น Enzo ใน 8 นาที !!!SKIN Spotlight - Moonlight Enzoเล่นอย่างโปร EP81 - Bluenoping สอนเล่น Enzo ใน 7 นาที !!!

## เกร็ดความรู้

* บทพูดของ Enzo มีการใช้คำบุรุษสรรพนามแบบโบราณที่ปัจจุบันมีให้เห็นเฉพาะในบทกวีหรือไบเบิ้ลเท่านั้น เช่น **Thou** ("You" ที่เป็นเอกพจน์), **Thee** ("You" ที่เป็นกรรม), **Thy** ("Your" ของคุณ), **Thine** ("Yours" ของพวกคุณ) และ **Thou art** ("You are") ซึ่งในเกมยังฮีโร่มีอีกตัวที่ใช้ภาษานี้คือ Xeniel และ Florentino (แต่ใช้แค่ประโยคเดียว)

## อ้างอิง

1. ↑ https://www.facebook.com/ROVTH/posts/911741308989319
2. ↑ 2.0 2.1 https://www.facebook.com/ROVTH/posts/1326862777477168/
3. ↑ https://www.facebook.com/ROVTH/posts/1403280046502107
4. ↑ https://www.facebook.com/ROVTH/posts/1840970196066421/

แทงค์
ไฟต์เตอร์
แอสซาซิน
เมจ
แครี่
ซัพพอร์ต